Вокруг Света мөңгүсү
Вокруг Света мөңгүсү – Талас Ала-Тоосунун түндүк капталындагы өрөөн тибиндеги мөңгү.

Узундугу 3,6 км, аянты 6,8 км2 Талас дарыясынын сол куймасы Үрмаралдын алабында жайгашкан. Үрмарал мөңгүсун аскалуу бийик сеңир бөлүп турат. Жалпы экспозициясы түндүккө багытталган. Мөңгүнүн башы деңиз деңгээлинен 4110 м, этеги 3180 м бийиктикте жатат. Кар чегинин бийиктиги - 3650 м. Абляция облусунун аянты 2,9 км2. Мөңгүдөн Армарал суусунун оң салаасы башталып, Үрмаралдын оң курамы – Табылгытыга куят.

Колдонулган адабияттар 
 Кыргызстандын географиясы: энциклопедиялык окуу куралы. -Бишкек, 2004 ISBN 9967-14-006-2

Кыргызстандын мөңгүлөрү‎
Тумар-2011